— m - 



ville de Salins et sur ce que dessus et autres articles et mé- 

 moires que par les dits advocats et procureurs tant de la part 

 de Sa ditte Majesté que de ses dits parsonniers seroient déli- 

 vrées commissions à nous informer bien diligemment, secrète- 

 ment et par escrit, tant par tesmoins que pour ce ferons venir 

 et appeller devant nous, vision des registres, papiers, rolles, 

 controlles, actes, munimens que autres enseignemens que 

 pourrions trouver en la dite Saulnerie et ailleurs, et autrement 

 deuement, et, nostre information ainsy faitte avec le[s] extraitz 

 et coppies que prandrions servans à la preuve des dits abus, et 

 autres choses que trouverrions et connoistrons pour l'avenir 

 estre requises à Tordre et bonne conduite de la ditte Saulnerie, 

 fussent renvoyées à Sa ditte Majesté, signez de nos seings ma- 

 nuels avec nos advis sur ce clos et scellez, ensemble les des- 

 charges et responces des dits officiers, le tout plainement et 

 sans figure de procès, pour, après le tout veu, pourveoir et or- 

 donner sur les dits abus si aucuns s'en trouvoient. fut par de- 

 portement, suspension d'officiers, ou autrement, ainsy que Sa 

 ditte Majesté trouveroit estre à faire par raison, et aussy pour 

 donner ordre en la ditte Saulnerie, pour l'avenir, tel qu'il con- 

 viendroit, mandant aux lieutenant, portier, clers des roolles et 

 autres officiers de la ditte Saulnerie et à chacun d'eux, tant en 

 commun que particulier que en ce faisant fut par eux obey en- 

 tièrement et respondissent pardevant nous par foy et serment 

 si mestier estoit, de et sur les interrogatz que par nous leur se- 

 roient faits, aussy nous eussent à monstrer et communiquer 

 tous les dits registres, papiers, rolles, controlles, munimens et 

 tous autres enseignemens dont ils seroient par nous requis, 

 pour les veoir et d'iceux faire extraitz et coppies si besoin es- 

 toit, et, pour ce faire, nous fissent ouverture de la chambre des 

 rolles et de tous autres lieux de la ditte Saulnerie dont les re- 

 quérons, et, en cas de refus ou delay, que à ce fussent contraints 

 les refusans ou dylayans, reallement et de fait, par mulctes et 

 peines, prises de leurs biens et arrestz de leurs personnes, et 

 ce nonobstant opposition ou appellation et sans préjudice d'i- 

 celles, ordonnant en outres aus dits advocats fiscaux et pro- 

 cureurs mettre à la fin que des? us et nos mains toutes informa- 

 tions et pièces à ce servans qu'ils pouvoient avoir, nonobstant 



20 



